দিনকয়েক আগে বেড়ানোর উদ্দেশ্যে প্রেমিকের সঙ্গে রাজধানীতে আসেন জর্ডন টেলার৷অনলাইন এক সংস্থার মাধ্যমে হোটেল ভাড়া নেন তিনি৷ চারদিন আগেই জর্ডনের প্রেমিক মার্কিন মুলুকে চলে যান৷ এদেশে থেকে যান জর্ডন৷ বিমানবন্দরে প্রেমিককে ছেড়ে দিয়ে ফেরার সময় থেকেই রাজধানীতে তিক্ত অভিজ্ঞতার মুখোমুখি হন ওই ব্লগার৷ তাঁর অভিযোগ, বিমানবন্দর থেকে ফেরার পথে বেশ কয়েকজন যুবক তাঁর শ্লীলতাহানি করে৷ এমনকী, তাঁকে ধর্ষণেরও চেষ্টা করে ওই যুবকেরা৷